Here is a page extracted from Wikipedia that may contain CSS, HTML, and a lot of unformatted text.

Title: Chamaica
Content: Chamaica ye una isla y país d'as Grans Antillas, de 240 km de largaria y un maximo de 80 km d'amplaria, situato en o mar Caribe. Se troba a una distancia de 630 km d'o continent centroamericano, a 150 km a o sud de Cuba y a 180 km a l'ueste d'a isla de La Española, en a que son Haití y a Republica Dominicana.

O país tien una población de 2.735.520 habitants (estimación de chulio de 2005) en una superficie de 10.991 km², con una densidat de población de 248,9 hab/km².

Independient d'o Reino Uniu dende o 6 d'agosto de 1962 (dica allora yera una colonia britanica), fa parte de l'Organización d'as Nacions Unidas, l'Organización d'os Estatos Americanos y a Commonwealth, y a suya capital ye a ciudat de Kingston, con una población d'arredol de 600.000 habitants. A suya moneda ye o dólar chamaicano.

Esporte 
Os esportes mas practicaus en Chamaica son l'atletismo, o criquet y o fútbol.

L'atletismo chamaicano destaca por tener una d'as millors escuelas de prebas de velocidat d'o mundo, tradición que prencipió en os Chuegos Olimpicos de 1948 con Arthur Wint y Herbert Mckenleyy y consolidau posteriorment con Donald Quarrie, Lennox Miller y as mullers Merlene Ottey, Grace Jackson, Juliet Cuthbert, Beverly McDonald, Merlene Frazer, Sandie Richards, Kerron Stewart y Lorraine Fenton, o suyo maximo esponent ye Usain Bolt, encara que ye retirau tién os records d'o mundo de 100, 200 y 4x100 metros lisos y con cuantos premios y cursas ganadas mientres a suya vida esportiva. Tamién destacan en l'actualidat Yohan Blake, Asafa Powell, Nesta Carter, Michael Franter y as mullers Shelly-Ann Fraser-Pryce, Veronica Campbell-Brown, Sheri-Ann Brooks y Sherone Simpson entre d'atras y atros.

Referencias